section_heading: Rani život: 1818. – 1835.
paragraph_text: Heinrich Marx se preobratio na luteranski protestantizam 1816. ili 1817. kako bi nastavio s odvjetničkim poslom nakon pruskog edikta koji je zabranjivao Židovima tu djelatnost. Karl je rođen 1818. i kršten 1824., no njegova se majka, Henrietta, nije preobratila sve do 1825., kada je Karl imao sedam godina. Nema dokaza da je obitelj Marx uistinu prihvatila luteranizam, kao ni dokaza da su bili aktivni Židovi. Marx se smatrao ateistom.<ref>Enzo Traverso, The Marxists and the Jewish Question, (Humanities Press, 1994): "Rođen u židovskoj obitelji koja se preobratila na luteranizam, Marx nije bio religijski odgojen i odrastao je, pod utjecajem svog oca, u liberalnom i prosvjetiteljskom okruženju. Smatrao se Nijemcem, ateistom te komunistom, a nikada Židovom ili preobraćenim Židovom." (str. 14)